
[image: ตราครุฑ]ที่ นศ ๘๔๐๐๒/212	                  ที่ทำการองค์การบริหารส่วนตำบลไชยมนตรี
     ๑๙๙ หมู่ที่ ๓  ตำบลไชยมนตรี
     อำเภอเมืองนครศรีธรรมราช 
     จังหวัดนครศรีธรรมราช ๘๐๐๐๐

               11  กันยายน  ๒๕๕8
เรื่อง  รายงานการปฏิบัติตาม พระราชบัญญัติข้อมูลข่าวสารของราชการ พ.ศ.2540
เรียน  นายอำเภอเมืองนครศรีธรรมราช	
อ้างถึง  1.หนังสือจังหวัดนครศรีธรรมราช ที่ นศ 0017.1/ว 1150 ลว 10 มีนาคม 2558
	2.หนังสือสำนักงานปลัดสำนักนายกรัฐมนตรี ที่ นร 0108/ว 1417 ลว 17 กุมภาพันธ์ 2558
สิ่งที่ส่งมาด้วย  1.สรุปผลการดำเนินการจัดซื้อจัดจ้างในรอบเดือน (แบบ สขร.1)        จำนวน        1    ชุด
 	ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารเกี่ยวกับผลการพิจารณาการจัดซื้อจัดจ้างของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9(8) แห่งพระราชบัญญัติข้อมูลข่าวสารของราชการ พ.ศ. 2540 ลงวันที่ 16 มกราคม 2558 โดยให้หน่วยงานของรัฐจัดทำสรุปผลการดำเนินการจัดซื้อจัดจ้างเป็นรายเดือน ทุกๆ เดือน เพื่อให้ประชาชน       เข้าตรวจดูได้ และกรณีเดือนใดไม่มีการจัดซื้อจัดจ้าง หรือมีการยกเลิกโครงการ หรือสัญญา หรือข้อตกลงในการซื้อหรือจ้าง ให้รายงานไว้ด้วย นั้น
	เพื่อให้เป็นไปตามมาตรา 9 (8) แห่งพระราชบัญญัติข้อมูลข่าวสารของราชการ พ.ศ. 2540 องค์การบริหารส่วนตำบลไชยมนตรี ขอส่งรายงานสรุปผลการดำเนินการจัดซื้อจัดจ้างในรอบเดือน สิงหาคม พ.ศ. 2558  ให้กับศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นระดับอำเภอ    เพื่อดำเนินการปิดประกาศประชาสัมพันธ์ให้กับประชาชนได้รับข้อมูลข่าวสารฯ โดยทั่วถึง
	จึงเรียนมาเพื่อโปรดทราบและพิจารณาดำเนินการต่อไป
	
            ขอแสดงความนับถือ


            (นายยงยุทธ  นาทะชัย)
               ปลัดองค์การบริหารส่วนตำบล ปฏิบัติหน้าที่
               นายกองค์การบริหารส่วนตำบลไชยมนตรี



กองคลัง อบต.  
งานพัสดุ
โทรศัพท์  ๐-๗๕๓๕-๔๐๐๐ ต่อ ๑๕
โทรสาร ๐-7580-9614
www.chaimontree.go.th

